
EI i°. de noviembre, a las 11 y media 
de su manana, estaba la espaciosa iglesia 
de S. Felipe Neri, que eselloeal donde 
celebra sus actos publicos la Universi- 
dad, llena dc estudiantes y de perso¬ 
las distinguidas de ambos sexos, no- 
tandose en los sillones de preferencia el 
1 . Sr. Jefe politico de la provincia, el 
®E I. Sr. Re j ente de la Audienda, el Sr. 
J^iscal de la misma, con otros varios ma- 
Rstrados y personas autorizadas de la 
Ca pital. A la hora prefijada entro pro- 
cesionalmente el Claustro jeneral de doc- 
lores de las varias facultades, precedido 
de una banda de musica, ypresidido por 

elM. I. Sr. Rector, Dr. D. Domingo Maria 
Vila,catedratico jubilado de estaUniver- 
sidad, etc. Tomo asiento el Claustro, y 
previo un rato de descanso, durante el 
cualtocola musica una escojida sinfonia, 
el catedratico de fisica esperimental Dr. 
D. Agustin Yanez, obtenida la venia delM. 
I. Sr. Rector, presidente, subio a la tri- 
buna y pronuncio la oracion que sigue: 



Excogitanti mihi atque in animum muttis ab- 
l \inc diebus volventi, quomodo in hac solenmi stu¬ 
diorum inauguratione vobis gratus, A. P., discipulis 
luctuosus, amplissimo demum auditorum concursui 
Receptabilis esse possem; nulla alia mihi praestantior 
v, sa fuit ratio, quam de necessario ac mutuo scien- 
harum omnium inter se connubio agere, deque non- 
Jiullis causis earundem progressui noxiis sedula di¬ 
centia removendis aliquid animadvertere. Novi me- 
oercle, satisque compertum habeo, selecti thematis 
dducidationem meis viribus longe imparem; zelus 
Ver o, quo erga disciplinas omnes vehementer affi- 
c,0r > intimum perexiguae ingenii copiae sensum su¬ 
peravit. Novi etiam me primum adspectabili huic 
( petorum coetui publice alloquenlem, nihil absdubio 
pjsdem, quod obsoletum non habeant, exhibendum, 
l(, eoque eorum sententiam adversam potius quam 

jucundam a me considerandam. Novi demum cla¬ 
rissimos auditores, qui quotannis solemnitati huic 
desideranter conveniunt, de priscis et commendabi¬ 
libus quidem, qui amplissimum hunc occuparunt lo¬ 
cum, oratoribus fidelem servare recordationem. Has 
attamen considerationes, quae audaciori cuilibet viro 
timorem inferre animumque frangere debuerant, 
alia profecto multum mihi praestare videtur, quod 
nimirum maxima semper tolerantia sapientiam co¬ 
mitetur ; unde tum perillustribus auditoribus, tum 
Academicis Patribus a quibus aliunde munus hoc 
obeundum assumpsi, tum perillustri mihi perquam 
dilecto et venerato domino Rectori, a quo innumera 
benevolentia? testimonia accepi et accepisse ultro 
confiteor, omnem illam qua opus mihi sit benignita¬ 
tem confido adfuturam. Accedit postremo Academiae 
hujusce discipulos non parvam haurire posse utili¬ 
tatem, si mutua et reciproca scientiarum dignoscen¬ 
tes vincula, pari eas aestimatione prosequantur, pari 
quoque protectione dignas existiment. En ergo qui¬ 
bus suffultus praesidiis, et maximi proculdubio mo¬ 
menti, sublimiorem hanc ascendere ausus cathe¬ 
dram, de relato antea puncto orationem nec doctri¬ 
nae copia fulgentem, nec perpolito sermone exorna¬ 
tam instituendam aggredior. 

Humana mens, corpori quamvis unita, atque ab 
ejusdem sensibus suas omnes hauriens operationes, 
angustis adeo limitibus nequaquam restringitur; sic 
immensa fere velocitate, qua? ipsammet lucis celeri¬ 
tatem admodum vincit, omnia peragrare, inquirere, 
cognoscere exoptat. Nunc maxima corpora, quae sua 
circum centra ordinato agitantur motu, considerat, 

corumque revolutiones, moles, distantias, attractio¬ 
nes mathematico subjicit calculo ; nunc innumera 
planetaria systemata in spatio pendentia miratur; 
nunc globi terraquei superficiem visceraque perlus¬ 
trans, entia inorganica et organizatione donata, tam 
vegetantia quam sensibilia, propium etiam corpus, 
enmiumque compositionem, attributa, proprietates 
scrutatur. En scientiarum naturalium origo, * quam 
ab ipsomet humani generis exordio repetendam es¬ 
se patet. 

Mens aliunde in semetipsam reversa, adeo neces¬ 
sarium quam incognitum cum corpore deprehen¬ 
dens nexum, ab structura hujus cognita organorum- 
fine inquisitis functionibus, idearum contemplatur 
productionem, atque ad caeteras intellectus explanan¬ 
das operationes sensim gradatimque pervenit; sic 
innumeras earundem relationes et combinationes, 
diversas tum pravas tum rectas affectiones, intimos 
e bam animi sinus permeat; sic diversa erga Deum, 
setnetipsum, alios homines et naturam quoque adim¬ 
plenda officia clarissime patefacit; sic naturalem at- 
fiue indissolubilem hominum societatem, mutua in¬ 
ter omnes singulosque vincula, principis subdilo- 
r unique munera, omnium uno verbo et jura et 
debita perquirit. En moralium scientiarum origo , 
fiuam ab ipso humani generis exordio repetendam 
°mnibus arridet. 

His autem integre perlustratis, in nulla re humana 
^ens persolutam assequi valet satisfactionem; in- 
comprehensibile namque intra se experitur vacuum, 
n *hilque in tot objectis, quo illud adimplere possit, 
adinvenit; vastissimi universi limites illi non suffi- 

ciunt; indefinitos spatii terminos audacter transgre¬ 
ditur; et in solo Supremi Entis sinu, a quo procedit 
et ad quod ineluctabili trahitur desiderio, quiete et 
solatio et felicitate potitur. Sic ab uno eodemque ex- 
ordiens principio, utraque via, nunc ratione atque 
auctoritate innixa, nunc observatione et experientia 
ducta, ad idem quomodocumque pervenit centrum, 
ni a recto deflexa fuerit tramite, quo in casu igno¬ 
rantia, confusione atque infortunio corripitur. 

His autem positis et inconcussis quidem, ;undenam 
morales inter atque naturales disciplinas exorta pug¬ 
na ? Quis inter sorores intimo conjungendas foedere 
inimicitias posuit? An quia diversis, nullo tamen mo¬ 
do contrariis utuntur mediis, tamquam adversae ad 
invicem considerandae? Numquid ratio et auctoritas 
observationem atque experientiam suae ditioni sub¬ 
jicere, aut experientia et observatio auctoritatem 
ralionemque delere poterunt ? Unde ergo quaedam 
veluli malevolentia seu antipathia inter aliquos earun- 
dem professores ? An ab animi elatione , vel ab invi ¬ 
dia, vel a libidine, vel a pravis aliis animi affectioni¬ 
bus?'Certum plane est, eos qui scientiis operam con¬ 
tendunt , homines quoque esse, et improbis quando¬ 
que rapui proclivitatibus, unde quae leviter attigi 
incommoda repetenda ; quae autem mala luctuosis 
historiae paginis de hac re nobis constant pro exem¬ 
plo habenda tantum, causasque a radice evellendas 
oportet. 

Et mehercle, si prisca historiae evolvimus testimo¬ 
nia, graecos philosophos utrasque excoluisse discipli¬ 
nas pro comperto habebimus. Astronomiae et geo¬ 
graphiae non exiguas notiones circa planetarum sy- 

dcrumque motus, solis quietem, ejusdemlunaeque 
deliquia, terrestris globi divisionem in zonas, latitu¬ 
dinem et longitudinem inveniemus. Geologiae ad¬ 
modum extensas doctrinas circa telluris originem et 
mutationes, diversorum stratorum causas, Vulca¬ 
nios montes, terrae motus, maris aestus, mythologica 
quinimo mysteria lldelem antiquarum globi pertur¬ 
bationum exhibere imaginem indubitanter videbi¬ 
mus. Quamplurimarum notitiam plantarum, dis¬ 
tinctionem , medicas virtutes et usus; animalium 
plurium historiam, generationem, applicationes; 
medendi scientiae omniumque ipsius partium cogni- 
honem longe jam procedentem; caeterarum etiam 
disciplinarum quae praedictis favent sat fulgentem 
statum videbimus. Mathesim, quae naturales inter 
abstractasque scientias nexum quodammodo statuit, 
dialecticam, benedicendi artem, metaphysicam, po¬ 
liticam , juris notiones, majori minorive excoli co- 
P ,a > eo ipso tempore videbimus. Haec omnia gracci 
philosophi ab aegyptiis praesertim deprompserant sa¬ 
cerdotibus, qui a chaldaeis equidem, indis, sinisque 
fortasse excerperant. Jam vero primi sapientes om- 
ne m penitus doctrinarum amplectebantur extensio- 
ne m, quousque majorem has amplitudinem asse¬ 
cutas ii diversis profitendas viris expedivit; exinde 
fohilominus scientiarum naturalium statum mora- 
hum conditionem generaliter praeivisse extra om- 
,le m dubitationis aleam positum conspiciemus. 

^b antiqua Graecia ad almam Urbem translatis lit- 
te ris, tam Reipublicae quam Imperii Romani lempo- 
,e > eloquentia, juris notio, aliaeque morales discipli 
nui > pluries habitae atque a primis exculta.* viris lon 

ge majores quam reliquae obtinuere progressus. Sep¬ 
tentrionalium Barbarorum incursu, post funestam 
Imperii divisionem, omnes fere Europae regiones 
ignorantia et confusione observantur correplae, lit¬ 
teris ad Orientem reversis, ut in reconditis a nobis 
tractibus asylum praesidiumque assequerentur. Sed 
medii aevi sapientes graeci subtilitatibus potius reli- 
giosisque disputationibus vacantes nil quasi de obser¬ 
vatione et experientia curaverunt: quaeque in eisdem 
fulciuntur disciplinae in plus orientalibus quodammo¬ 
do servatae plagis, arabum interventione ad meri¬ 
dionales Iberiae transvectae regiones, in Cordubensi 
et Granatensi scholis non parum emicuere. Eodem 
ferme tempore, in celebrioribus Christianae Europae 
Academiis, post obscurissimae ignorantiae saecula suc¬ 
cessive conditis dialectica, rnetaphysica,aliaeque ejus¬ 
modi notiones diutius excultae, Theologiae, Jurispru¬ 
dentiae, quae majores dictae fuere disciplinae, prima¬ 
tum sensim tribuerunt. Aristotelis doctrina de rebus 
abstractis ex loto corde amplexa et diversimode am¬ 
plificata videtur, dummodo oblivioni mandantur val¬ 
de aestimabiles ipsius de rebus naturalibus disquisi¬ 
tiones. Medendi scientia scholasticis involuta subti¬ 
litatibus , nullam quasi de certioribus Coi Oraculi 
fundamentis subit recordationem. Uno verbo, omnia 
rationi nimis elatae vel auctoritati immodice veneratae 
tribuuntur, nihil vero observationi atque experien¬ 
tiae in scholis designatur: disciplina? in his innixae ve- 
luti inferiores seu famulae, quae autem in illis funda¬ 
tae tamquam supremae seu dominae considerantur. 

Jam autem , quae in violentia atque injustitia ho¬ 
minum insistunt sententiae diuturnam non habent 

Curationem. Post pulveris pyrii, acus nauticae et ly- 
pographiae inventionem, post restaurationem littera¬ 
rum, Bonae Spei promontorio circumacto, novo Orbe 
* detecto, vastissimis antea incognitis peragratis re¬ 
gionibus, humana mens ad observationem atque ex¬ 
perientiam suam pedetenlim contulit sollicitudinem; 
acutissimi ingenii viri naturae scrutationi incubuere; 
etnaturales scientiae, non obstantibus impedimentis 
et vexationibus quae ab ignorantia, superstitione vel 
quibusdam aliis hostibus interpositae fuere, incompa¬ 
rabiles assequutae sunt progressus. Sub finem saeculi 
proxime elapsi, apud Gallos aliasque gentes quae ad 
eorum componebantur normam, praedictis discipli¬ 
nis in summo positis, morales seu abstractae contem¬ 
ptu quodamino aut saltem negligentia veluti noxiae 
aut inutiles prosequebantur; haec vero sententia adeo 
injusta humanoque generi infensa, quam quae saecu- 
lo duodecimo et proxime sequentibus viguit adversa. 
Notum plane est homines, antequam medium veritatis 
arripiant iter, in utroque prius extremo consistere, 
nt erroris vanitatisque ex utraque parte cognitio sa¬ 
lutaria iis praebeat consilia. Apud nos revera primum 
tantummodo hucusque locum habuit extremum, et 
non pauci viri errores suos circa moralium scientia¬ 
rum praeeminendam hactenus non deposuere. Si 
oppositum extremum vitare desideramus, ex alia¬ 
rum nationum erroribus documentum suscipiendum 
est; naturales disciplinae, verbis nedum, vero etiam 
lactis, aliis pares statuendae ; nil integram adversus 
earundem evolutionem nec publice nec clam machi¬ 
nandum ; aequales utrarumque professoribus hono¬ 
res, praemia, retributionesque designandae; nullam 


inter majores et minores disciplinas, vel inter secun¬ 
dam et tertiam, ut hodierne ajunt, institutionem dis¬ 
crimen; sed eadem et Principis et Supremorum co¬ 
mitiorum et hispanorum omnium utrisque tribuenda 
aestimatio. Alioquin serius aut ocyus in aliud quod 
nonnulli sat pertimescunt eventurum deveniemus ex¬ 
tremum. E contra, supradictis mediis naturales scien¬ 
tiae condignum apud nos adipiscenlur incrementum, 
ut rei agrariae artibus omnibus et commercio faven¬ 
tes, Hispaniam ad caeterarum gentium extollant li¬ 
bellam, quin moralibus ullum penitus occurrat in¬ 
commodum , sed majori potius eae fruantur perfec¬ 
tione, ut in Anglia et Germania praesertim evenit, et 
utraeque intimo ad invicem connexce foedere, publicae 
prosperitati undique prosint, quod certe ab Hispanis 
omnibus et vivide expetendum et totis viribus cu¬ 
randum. 

Nunc vero, si ab origine atque termino, si ab utra¬ 
rumque commodo, mutuum moralium et naturalium 
disciplinarum consortium necessarium deprehendi¬ 
tur , nec dificile etiam erit reciprocum aliarum in 
alias influxum alterutris valde salutarem demons¬ 
trare. Et revera ,i nonne mathesis, quae scientia abs¬ 
tracta est, optima certe intellectualium operationum 
praxis, praecipuum est naturalium disciplinarum fun¬ 
damentum? Numquid humanae familiae historia abs¬ 
que magnis geographiae notionibus exacte unquam 
persolvenda? An chronologia, quae non exiguum est 
historiae adjumentum, aslronomicis et geologicis 
doctrinis orbata potest consistere ? Et chronologia et 
historia, poteruntne ultro progredi, quin humana* 
speciei varietatum rectis investigationibus circa ea- 

nim originem, diversam structuram, diffusionem , 
mixtionemque, modificalionesque subsequentes in¬ 
nitantur? Et legislationis scientia, undenam nisi ab 
eisdem quoque repetenda principiis? Nonne enim 
naturalis lex, primariis speciei humanae necessitati¬ 
bus respondens, ipsius etiam organizationi consenta¬ 
nea? Nonne positiva? leges, quamvis ab eadem exor¬ 
tae , diversa? pro diversis speciei varietatibus esse 
debent, quatenus ex organizationis discrimine diffe¬ 
rentiae etiam in animi proclivitatibus, adeoque et in 
actibus et in criminibus oriuntur? Nonne eisdem quo¬ 
que conditionibus et gubernationis et administralio- 
nis norma futura est proportionalis ? Qui autem ho¬ 
diernis temporibus cuilibet nationi praeponuntur, po- 
lerunlne, absque subditorum ruina, scientiarum na¬ 
turalium oblivisci sollicitudinem ? Hisque qui sacris 
disciplinis operam contendunt, eritne honestum prae¬ 
dictarum indigere doctrinis, quibus vera a falsis, na¬ 
turalia phaenomena a miraculis distinguere queant, 
vitantes confusionem erroresque , unde non 
parva religioni damna transactis sacculis exorta ? Ubi- 
n am poliora aliunde eloquentiae offerenda objecta 
( piam in naturae contemplatione? Ubinam meliora 
r cpetenda exemplaria quae architecturae prosint aut 
Sc ulpturae, aut pingendi arti, caeterisque liberalibus 
quae ad scientias propius accedunt? Quid natura pul¬ 
chrius? quid elegantius? quid homini dignius ? quid 
a d summam Entis sapientiam, bonitatem, potentiam, 
providentiam demum detegendas mirandasque acco- 
m °datius? Si temporis non premerer augustiis, vel 
auditoribus minus eruditis sermonem facerem, quas 
ta ntummodb indicavi notiones, diuturna explicatione 

demonstrarem, innumerasque alias inter disciplinas 
omnes correlationes exhiberem. Sufficiunt dicta, ut 
omnibus persuasum sit quantum ipsarummet littera¬ 
rum progressui et dignitati intersit, et naturales et 
morales scientias aequales gradus ulterius obtinere, 
parique protectione amplecti. 

Notum plane est, in Hispania magnam semper mo¬ 
rales disciplinas, et juste quidem, habuisse aestima¬ 
tionem: quare autem eadem naturalibus non tribui¬ 
tur? Qua de causa ipsarum professores aliis velul in¬ 
feriores quodammodo considerantur ? Cur in philo¬ 
sophicis institutis earum doctrina ea, qua opus est, 
extensione non traditur ? Cur in nostratibus quibus¬ 
dam Academiis nil fere de mathesi, nil de experi- 
mentali physica, impudenti legum transgressione , 
auditoribus tribuitur? Qua de causa, nec chemia), 
nec mineralogia), geologia), botanices, zoologia), nec 
aliarum notionum cathedra) quibus anno 1822 nos¬ 
trae ornabantur Academia), hactenus non existunt? 
An Hispania nostra praedictis nunc jam non indiget 
notionibus, ut cum aliis gentibus comparari valeat? 
Quousque in tam luctuoso persistendum statu? Spe¬ 
randum nobis est, A. P., punctum hoc a supremis 
regni Comitiis protinus in disquisitione positum vi¬ 
deri, primumque magistratum, proximos ejusdem 
consiliarios , superioremque publica) instructioni 
praepositum Senatum omnem rei huic operam, in 
quantum eis attingat, contendere; quo in casu, ves¬ 
tra quoque ad completam assequutionem minime 
deficiet sollicitudo. 

Si quae etiam nunc exposita remanent, ad aliquo- 

nim convincendum animum non sufficerent, opera 
pretium erit aliam adhibere meditationem. Hostem 
habent littera omnes, quaecumque sint, infensissi¬ 
mum quidem valdeque potentem. Eas opus est omnes 
munum pergere, distractisque controversiis conatus 
viresque ad propriam conservationem unanimiter in¬ 
tendere. Principium in nostris hodierna die statutum 
societatibus, divitiis, quomodocumque adquisitaesint, 
honores, dignitates, politica jura, omnia demum tri¬ 
buens, disciplinarum progressui et decori perquam 
noxium est, humanique generis instructioni et mo- 
r alitati admodum exitiale, ni legibus moribusque as¬ 
sidue provideatur, futuram bonorum adquisilionem 
solo labore, vel scientiae virtutisque exercitatione 
adipisci, aut rigidum divitibus eorumque filiis ad se¬ 
dulam instructionem munus sanciatur. Alioquin 
clarissimo qui gaudent ingenio aut scientiis operam 
non dabunt, aut easdem quolibet excolent modo ni¬ 
hil de earum bono progressuque curantes, dummo¬ 
do pecuniam adquirant. Praetermittam quo pacto 
Praefatum apud reliquas gentes principium applica¬ 
tionem subeat, cumque scientiarum commodo con¬ 
cilietur: confitebor etiam tum nonnullos hispanos 
dynastas, tum alios nummorum copia pollentes vi- 
r os, litteris summa diligentia operam dedisse , sa- 
Pientesque, etiam si divitiis non abluerent, magna 
Prosequutos aestimatione, de patria benemerilos 
inisse. Neminem vero latere considero, pecuniae ad- 
fiuisitionem illicitis quandoque mediis comparari, 
u nde nil locupletes illi viri nec de bono nomine cu¬ 
ravere, omnes siquidem opulentia tegendos defectus 
Sl, os sperantes. Scimus etiam quamplurimos ab eges- 

late ad summam rei abundantiam perventos, hac de 
causa animo vehementer elatos, sese sapientes cre¬ 
dere, ad omnia regenda negotia se idoneos dijudica¬ 
re, modestosque viros scientiarum cultu perspicuos, 
sed non bene nummatos, contemnere. Nobis etiam 
constat, plerosque praediorum copia pollentes maxi¬ 
ma corripi ignorantia, cum exitialis mos apud ipso¬ 
rum parentes invaluerit pinguium bonorum haeredes 
litterarum cultu neutiquam indigere. Quid ergo ab 
eis sperandum ? Quodnam solis divitiis publicum tri¬ 
buendum decus et ornamentum ? Quomodo sacram 
auri famem, veluti terribilem undequaquam inva¬ 
dentem alluviem omniaque minantem diruere, et 
detinere et avertere poterimus? Primo quidem et 
legibus et moribus eam sanciri oportet sententiam , 
viros omnes,quacuumque ratione caeteros opibus an¬ 
tecellant , eo majorem et de propriae mentis cultura 
et de fdiorum educatione habendos sollicitudinem ; 
bonorum copiam , labore et diligentia, scientiae aut 
artis cujuscumque professione, virtutis semper 
exercitatione obtentam omni laude et ornamento 
dignissimam; a majoribus acceptam, nullam haeredi¬ 
bus per se solum adhibere commendationem; dolo 
vero, violentia, vel qualibet alia prava ratione adqui- 
sitam, possessorem universali afficere despectu. 
Alioquin, actum est de scientiis, actum de humani 
generis moralitate. Huic vero perutili praestando 
officio, disciplinae omnes et naturales et morales 
magnopere concurrant, si priscis novisque oblitis 
inimicitiis, si omnibus a radice sublatis discrimini¬ 
bus , in unam solidamque coagmentatae phalangem , 
impenetrabilem nedum infensissimo valdeque po- 

tenti hosti offerant aggerem, sed formidabili hydrae 
capiti, toties nobis erecto viribus quoties conculcato, 
postremum inferant exitium. 

En ergo , quomodo et ex ipsarum disciplinarum 
constitutione, et ex earumdem commodis dilucida- 
tum sequitur ab eis omnibus atque ulla distinctione 
confoederationem iniendam debere. Multa alia de 
praedicta re exponerem libenter, ni amplissimo coe¬ 
tui molestiam afferre pertimescerem. Unam tantum 
addere rationem admodum videtur consentaneum, 
antequam orationi sat prolixae finem imponam. Si 
ad quaedam hispana scientiarum instituta oculos con¬ 
vertimus, ea ab opulentium sed imperitorum homi¬ 
num directione pendere, aegerrime conspiciemus. 
Ende ignaris viris adeo turpis et injusta donata fuit 
tutela? Tractent fabrilia fabri prisca atque vulgatissi¬ 
ma apud nos sententia: aquare in gravissimo de quo 
a gitur negotio tam peregrina quam obnoxia exceptio 
deprehenditur? Fatendum est hanc gubernatorum 
dispositionem scientiarum cultui primo fuisse propi¬ 
nam, quando nempe debitis illae apud nos honori¬ 
bus nondum potiebantur, ut quae eisdem exterius 
deficiebat dignitatem magnatum divitumve interven- 
tjone acciperent. Sic in scientiarum naturalium po- 
l, us quam in moralium institutis etiam nunc contin¬ 
et? nonnullis aliis supremorum magistratuum jussu 
re cte, scite et jucunde emancipatis. Tempus jam est 
re bqua quae sub eodem jacent discrimine, ab ino- 
P°rtuna ignorantium tutorum potestate liberari, et 
^cademias omnes omniaque et singula scientiarum 
*nstituta virorum mandari curae , qui in eadem dis— 
c, plina diutius versati, caeteros doctrina et exemplo 
P r aeire non inmerito considerentur. 

De necessario litterarum omnium foedere sat egi , 
A. P.; sat de aliquibus causis sermonem protuli, dis¬ 
ciplinarum progressui infestis fortique Principis ma¬ 
nu removendis. Quae statui principia, veritati appri¬ 
me consona, amaritudine fortasse et offensione ig¬ 
naros homines prosequentur; sed circa hoc nulla in 
me culpa, cum nihil verum praeter et justum in me¬ 
dium produxerim. Quae ulterius addere possem , 
eruditis viris satis superque agnita, a sinceris facil¬ 
lime dignoscenda,ab indoctis et inimicis quoque modo 
respuenda forent. Unam tantum magnique mihi mo¬ 
menti appetii, quam assequutus sum renumeratio¬ 
nem,quod scilicet in benevolo vestrumomnium vultu, 
A. P.,candidam erga minimum inter professores be¬ 
nevolentiam,integrumque prolatae orationi assensum 
praestitum conspicio. Exinde igitur omnes in littera¬ 
rio incipienti anno , et in proxime remoteque se¬ 
quentibus, nostros proculdubio adhibebimus cona¬ 
tus, nedum ut scientiarum puriora auditoribus tra¬ 
damus elementa; sed ut in eorum quoque animo 
caeteras erga disciplinas observantiam atque dilec¬ 
tionem indiscriminatim excolamus.Hocce modo, aes¬ 
timabiles juvenes nostri, postquam ad majorem per¬ 
venti aetatem publicis praelicientnr negotiis, intimum 
scientiarum foedus roborare curabunt, quo duplex 
antea relatum aibsolvetur commodum, et corporis 
vel fortunae dotibus virtus et scientia jure moribus¬ 
que supererunt praestantes. 

